Waarde vir geld. Rus 'n Bietjie het alles was mens benodig. Nie luuks nie, maar baie gerieflik en 'n heerlike plek om te ontspan. Sal definitief weer kom kuier.
Waarskynlik die beste manier om te sien of mens jou verblyf geniet het is die antwoord op die vraag: Sal jy dit weer doen? My antwoord is: Ons familie sal graag weer wil kom kuier en nog vriende saambring. Dankie vir 'n lekker langnaweek.
Dit sal lekker wees as daar geskiedenis oor die huis self is. Dit lyk asof daar baie geskiedenis betrokke is.
Die huisie word deeglik skoongemaak nadat die vorige huurders vertrek het. Ons het egter sterk wind gehad, en dan kom stof oral in. Dit is jammer dat u nie yevrede was nie. Ek sal die skoonmakers aanspreek.
Ons gesin het hierdie ou vissermanshuisie baie geniet. Die huis is oud en het soveel karakter. Soos jy deur die gasteboek lees, kan jy agter kom daar is al vir baie jare baie lekker gekuier deur mense van oral om die wêreld. Anne-Marie was ook baie behulpsaam, vriendelik en professioneel.
Dit is 'n buitengewone plekkie met die ideale ligging. Laat jou vergeet van die stad se geraas en bedrywigheid en bring die rustige eenvoudige gevoel terug in jou lewe. Love dit.
Rus 'n Bietjie is presies wat die naam sê. Die huis is ideaal vir mense met klein kindertjies, daar is niks fênsie wat gebreek kan word nie, so ouers kan maar net rus `n bietjie.
Die plekkie was wel oud, maar het alles wat 'n mens nodig het. Daar is genoeg plek vir die kinders om te speel. Genoeg seesig en naby die see geleë. Die oudheid beeld die mooiheid uit. Regtig 'n nice plekkie om te gaan rus.
Fantastiese plekkie met baie karakter. Ons is mal oor die uitsig en ligging, perfekte plek om na te gaan as jy klein kinders het, want die klein getypoel, skoon toilette en 'n klein parkie is 'n minuut weg. Sal definitief teruggaan.
Wat 'n ongelooflike ou huisie. Jy wil die heeltyd net op die stoep sit en na die see staar. Met n ietsie koud in die hand natuurlik. As ek dink aan 'n huisie by die see dink ek beslis aan Rus 'n Bietjie. Baie dankie vir al die feite oor die geskiedenis van die omgewing.
Hoewel 'n mens sou kon argumenteer dat die plek opknapping nodig het, is die ligging en dit wat gebied word, goeie waarde vir geld. Ek sou egter net wou aanbeveel dat die breekgoed op 'n veiliger plek geplaas moet word, veral as klein kinders daar is. Handjies vroetel maar oral en dit is 'n proses om die breekgoed veilig te hou.
Dankie Kobus, ek is bly julle het dit geniet. Ek sal 'n hoë rak in die kombuis opsit wat gebruik kan word vir ekstra veilige pakplek. Kom gerus weer.
Dankie vir die terugvoer. Op die beskrywing meld ek duidelik dat daar nie n stort is nie. Indien ons eendag een insit, sal hy buite wees. Daar is wel 2 toilette: 1 in die badkamer en 1 naby die braai. Ek sal aandag gee aan die kussings. Vriendelike groete.
Rus 'n Bietjie is geleë in 'n ongelooflike mooi ligging, daar is een huis reg voor en dan die see. Uitsig oor see na die kant is baie mooi. Die huis is 'n tipiese vissershuisie, baie karaktervol. Almal gaan nie hou van die geriewe in die huis nie, want dit is nie modern nie, maar alles is werkend en die huis is mooi skoon. Hierdie verblyf is verseker uniek en was 'n ongelooflike ondervinding.
Dis 'n tradisionele gesinsvakansiehuis sonder tierlantyntjies, 'n bietjie afgeleef, en dit kort 'n bietjie onderhoud. Kieskeurige vakansiegangers sal miskien elders (en heelwat duurder) wil bly. Die kombuis is redelik volledig toegerus. Beddegoed en handdoeke was skoon en toereikend. Sekuriteitsbewuste Gautengers sal nie daarvan hou nie, want daar is nie juis sekuriteit om van te praat nie, behalwe dat daar nog nooit 'n inbraak of voorval was nie. Ons het daarmee vrede gemaak en heel rustig gebly. Die see-uitsig wat deur die publisiteitsfoto's voorgestel word, word effens beperk deur 'n nuwe huis wat die helfte van die uitsig belemmer, maar daar is nog steeds 'n 90 grade see-uitsig, en die see se geruis en geur is heeldag om jou. Op die stoep kan jy heerlik lees en dut, en as jy jou oë oplig, is die see daar. Agulhas se winkels, restaurante en kafees is binne 10 tot 15 minute stapafstand, afhangend van hoe fiks jy is. Die gasvrou is vriendelik en behulpsaam. Ons het lekker gebly en ontspan.
Presies wat dit sê, "Rus 'n Bietjie". Ons het dit baie geniet en die ligging was perfek. Soos die plekkie beskryf was, so het ons dit gekry. Baie dankie Anna-Marie vir die gasvryheid. Sal beslis weer kom rus.
Ek is bly jy het Rus'n Bietjie geniet. Baie plekke verwag dat jy op 'n naweeknag vir die hele naweek moet betaal.'n Naweek vir 7 mense sou hier R2240 kos, dws slegs R160pp.> Rus 'n Bietjie is baie gewild en as ek slegs 1 gewone nag se verblyf op 'n Saterdagnag vra, kry ek slegs die helfte van die naweek se geld wat ek kon gekry het by mense wat 2 nagte wou kom. maar ek het steeds dieselfde hoeveelheid werk en onkostes. Daarom vra ons normaalweg R300 per persoon per nag, as mense net vir 1 nag bespreek. Jy het R257per persoon per nag betaal, omdat julle redelik baie mense was. Hoewel daar nie ontbyt was nie, was daar tog koffie, tee, en beskuit ingesluit, sowel as badseep , ens. Ek hoop jy verstaan.
Ons sou 'n stort waardeer het. Die toilet is baie laag, nie geskik vir volwasse persone, laat my dink laerskool. Heerlike beskuit en mooi handdoeke, maar sit suiker eerder in 'n toedraai houer en nie in n geskeurde pakkie met koffie klonte in nie. Braaiplekkie gerieflik, ons het lekker vis gebraai. Die eienares was baie vriendelik en het ons baie welkom laat voel.
Liewe Minnie, op die advertensie van Rus 'n Bietjie staan duidelik dat die toilet laer as gewoonlik is en dat daar nie 'n stort is nie. Daar staan ook dat dit 'n eenvoudige vissershuisie is en nie die gewone standaard akkommodasie nie, verwag dus die ongewone.
Dit is juis die effense andersheid wat Rus 'n Bietjie besonders maak. Dit is steeds my heel gewildste akkommodasie plekkie en ek het baie gereelde klante, jonk sowel as afgetredenes, wat hulleself "Rus 'n Bietjie verslaafdes" noem, en nêrens anders op Struisbaai of Agulhas wil bly nie.
Ek sal meer noukeurig wees oor die suiker in die toekoms. Dankie vir die opbouende kommentaar. Anna- Marie van Rus'n Bietjie.
Dis nie 5-ster nie maar 'n tipiese seehuisie met baie slaapplek, lekker stoep met braai en gedeeltelike uitsig op die see. Goed toegerus. 'n Stort sal 'n ekstra bonus wees.
Die huis is skoon en was gerieflik. Ons spandeer nie ons tyd in akkommodasie wat ons bespreek nie, dis net 'n slaapplek. Daar is te veel om te sien en te ervaar. Dus het die feit dat daar slegs 'n bad is nie gepla soos vir ander gaste nie. Dit is seker een van die oudste huisies, baie karakter sonder die foefies by ander plekke wat ons nooit gebruik nie en waarvoor jy ten duurste betaal.
Die huis het voldoen aan ons vereistes en dit was 'n bonus dat ons honde ook welkom was. Ons het baie lekker gebly en ontspan. Anna-Marie, baie dankie vir die spesiale wegbreekplek.
Die akkommodasie het aan die beskrywing in die advertensie voldoen. Nadat ons die eerste aand vir aandete uitgegaan het, het ons na 'n donker huis teruggekeer. Ons het met behulp van die lig van ons selfone ons beddens bereik. Die volgende aand het die krag weer omstreeks 18:30 afgegaan. Ons het die bestuurder gebel wat gesê het sy kan nie help nie omdat sy die huis vanaf Bredasdorp bestuur. Na 'n bietjie gesukkel het sy 'n elektrisiën uitgestuur wat 'n kortsluiting gevind het. Die bestuurder het een ekstra nag vir 3 persone aangebied vir die ongerief, waarvan ons moontlik gebruik sal maak.
Die huisie was nie ordentlik skoon nie, sien asb. die volgende as opbouende kritiek. 1. Huisie het baie aandag nodig. 2. Beter kwaliteit kussings. 3. Ek het gemerk uit die besoekersboek dat vele kliënte vra vir 'n stort. Die badkamer is baie ongemaklik.
Dit staan baie duidelik op d beskrywing dat Rus 'n Bietjie nie 'n stort het nie. Verder se ek duidelik dat dit n baie rowwe (rustic) huisie is en nie gewone standaard akkommodasie nie. Dit is 'n huisie met karakter, veral die badkamer is uniek. Dit is sommige mense se gunsteling vertrek omdat hy 'n bietjie 'anders' is. Aangesien ek al hiedie dinge duidelik beskryf, kan u mos nie nou daaroor kla nie? Ek het ander meer 'standaard' akkommodasie wat ek u kon bied. Vir ander lesers wil ek net noem dat Rus 'n Bietjie my gewildste selfsorg huisie is, met baie kliente wat nerens anders wil bly nie.
Baie dankie vir die terugvoer. As die wind waai, is die stoep onmiddellik vol blare. Gaste is welkom om hul honde te bring, maar dra self verantwoordelikheid vir hulle. Die honde kon ook in die huis toelaat word of vasgemaak word. Ongelukkig bied ons nie hondehokke op die perseel nie. Rus 'n Bietjie is 'n eenvoudige huisie en word ook so beskryf op LekkeSlaap. Daar is ook foto's sodat gaste vooraf kan sien hoe dit van binne lyk.
Met die gaste se aankoms was die beddens 100% reg opgemaak, maar hulle het dadelik opgemerk dat daar nie kontinentale kussings is nie. Dit is nie 'n vereiste in selfsorgeenhede nie, en is nie standaardtoerusting nie. Daar is 2 standaard slaapkussings per bed verskaf, soos aangedui. Die 2 gloeilampe wat geblaas het, sou ons onmiddellik vervang het indien ons daarvan in kennis gestel was. Met betrekking tot die kommentaar dat al die vensters toe was en dat die huis benoud geruik het, neem kennis dat alle huise by die see 'n "seereuk" het as gevolg van die klam seelug as hulle toestaan. Ons maak vensters oop as ons skoonmaak vir vars lug, maar ons kan nie vensters laat oopstaan as daar niemand by die huis is nie. Sodra gaste intrek en die huis oopgemaak word, verdwyn die reuk. Ons probeer ons bes om klante tevrede te stel en wil graag hê hulle moet dit geniet en dadelik vir ons moet bel indien daar enige probleme is. Ongelukkig het ons niks van die gaste gehoor in die 4 dae wat hulle daar was nie.
Wonderlike rusplekkie. Uitstekend en troeteldiervriendelik. Definitief 'n rustieke plekkie - moenie weelde verwag nie.
Die ligging van Rus 'n Bietjie is onverbeterlik! Ons was 3 volwassenes en die 3 slaapkamers wat nie op mekaar geleë is nie is 'n bonus sodat ons nie mekaar gesteur het nie. Die agterplaas met groot grasperk en braai-area buite op die stoep met die mooi uitsig was 'n aangename bonus.
Ek en my kinders het dit ongelooflik baie geniet om hier te bly. Dit is werklik aan te beveel. Die weer het lekker saam gespeel en ons sal weer 'n draai maak.
Die was 'n heerlike naweek. Die weer was heerlik en daar was genoeg om te sien. En ek dink die naweek was te kort. Ek sal weer moet gaan.